രാസവളം കിട്ടാനില്ല കര്ഷകര് ആശങ്കയില് അടിമാലി: രാസവളങ്ങള് കിട്ടാനില്ലാത്തതിനാല് കാര്ഷിക വിളകള്ക്കു യഥാസമയം വളപ്രയോഗം നടത്താന് കഴിയാതെ ജില്ലയിലെ കര്ഷകര്. രണ്ടുവര്ഷത്തെ പ്രളയവും തുടര്ന്നുവന്ന കോവിഡും മൂലം പ്രതിസന്ധിയിലായ കാര്ഷിക മേഖലയില് രാസവളക്ഷാമം കൂടുതല് പ്രതിസന്ധിയുണ്ടാക്കുന്നു. ഇപ്പോഴത്തെ കാലാവസ്ഥ എല്ലാ വിളകള്ക്കും വളപ്രയോഗത്തിന് അനുയോജ്യമാണ്. പ്രത്യേകിച്ച് ഏലം, വാഴ തുടങ്ങിയവക്ക്. വാഴ കര്ഷകര് എല്ലാ മാസവും അതല്ലെങ്കില് രണ്ടുമാസത്തിലൊരിക്കലെങ്കിലും വളപ്രയോഗം നടത്താറുണ്ട്. യൂറിയ, പൊട്ടാഷ്, ഫോസ്ഫേറ്റ്, ഡൈ അമോണിയം ഫോസ്ഫേറ്റ് തുടങ്ങിയ വളങ്ങള്ക്കും ക്ഷാമമാണ്. സംസ്ഥാനത്തേക്ക് രാസവളങ്ങള് എത്തിക്കുന്നത് മദ്രാസ് ഫെര്ട്ടിലൈസര് ലിമിറ്റഡ്, ഇന്ത്യന് പൊട്ടാഷ് ലിമിറ്റഡ്, സ്പിക്, എം.പി.എഫ്, ഇഫ്കോ എന്നീ കമ്ബനികളാണ്. രാസവളം കിട്ടാത്തതിന്െറ കാരണം കമ്ബനികള് വ്യക്തമാക്കുന്നില്ലെന്നാണ് ഡീലര്മാര് പറയുന്നത്. ഇക്കാര്യത്തില് കേന്ദ്രസര്ക്കാര് ഇടപെടല് അത്യാവശ്യമാണെന്നു വ്യാപാരികളും കര്ഷകരും ആവശ്യപ്പെടുന്നു.